# Bad Religion

### De Viquipèdia

Bad Religion són un dels grups punk més veterans, influents i compromesos del panorama musical de la ciutat de Los Angeles, Califòrnia, Estats Units. Coneguts per les seves lletres punyents, molts cops erudites, sarcàstiques i amb pretensions literàries, també són també els fundadors de la discogràfica Epitaph que promociona artistes alternatius gratuïtament. Molts cops són inclosos dins de la tendència anarcopunk, però hi ha diversitat d'opinions atenent aquest punt.

El grup va ser fundat l'any 1980 pels aleshores estudiants Greg Graffin (vocalista, que tenia 15 anys en aquell moment), Jay Bentley (baix), Jay Ziskrout (bateria) i Brett Gurewitz (guitarra elèctrica). L'any 1981 varen treure al mercat unes quantes còpies del seu disc homònim, i el 1982, el seu primer LP anomenat How could hell be any worse?. Després de la crisi que va seguir el llançament del seu tercer àlbum Into the unknown, influenciat pel rock psicodèlic, el grup es va veure obligat a separar-se.

L'any 1987, però, es varen reunir per treure el seu següent àlbum, Suffer, que seria el primer d'una trilogia (l'esmentat Suffer, No Control (1989) i Against the Grain (1991)). A partir d'aquell any, el grup ha estat editant àlbums regularment, amb un ritme de producció d'habitualment dos anys entre gravació i gravació.

Els àlbums publicats al començament dels anys 90 són Generator (diuen que el seu àlbum més fosc), Recipe for Hate (molt eclèctic, inclou la seva cançó més coneguda: American Jesus, un comentari satíric en la posició de la nació americana en els afers internacionals) i Stranger than fiction, que segueix l'estela eclèctica marcada per l'anterior però potser amb un to més gèlid.

Després d'una picabaralla amb la seva pròpia discogràfica Epitaph deguda a que un dels grups que havien promocionat, The Offspring s'havia desmarcat de l'òrbita punk per anar a terrenys musicals més estandaritzats i els conseqüents debats entre els membres del grup (sobretot entre Bentley i Gurewitz, que no tenien una bona relació entre ells), Bad Religion va signar un contracte amb la discogràfica Epic, on varen editar tres àlbums: The Gray Race, No Substance i The New America. En aquests àlbums es discuteix principalment la banalitat i l'alienació de la vida moderna en clau força pessimista.

El retorn a Epitaph es va produir el 2001, i el 2002 un nou àlbum que marcava un retorn als seus orígens estilístics (cançons extremament ràpides, més sorolloses, més semblants al punk-rock originari del grup) acompanyats d'un avanç tècnic considerable, va ser publicat amb el nom de The Process of Belief. Una de les seves cançons més conegudes incloses en aquest projecte, titulada Kyoto now!, resumeix en to irònic la negativa de països com els Estats Units i l'objecció de les grans companyies multinacionals de signar el Protocol de Kyoto. L'àlbum en general, posa de manifest la simpatia i l'adhesió del grup en el moviment d'anti-globalització.

El seu darrer àlbum, també editat a la seva discogràfica independent, The empire strikes first editat el 2004, es centrava principalment en la situació internacional actual i en l'abast de les pretensions del projecte pel Nou Segle Americà de George W. Bush.

## [edita] Membres

Greg Graffin

- Greg Graffin - Veus (1980-?)
- Mr. Brett - Guitarra (1980-1995, 1999-?)
- Greg Hetson - Guitarra (1984-?)
- Brian Baker - Guitarra (1995-?)
- Jay Bentley - |Baix (1980-?)
- Brooks Wackerman - Bateria (2001-?)

### [edita] Ex Membres

- Paul Dedona - Baix (1983-1983)
- Tim Gallegos - Baix (1984-1985)
- Jay Ziskrout - Bateria (1980-1981)
- Pete Finestone - Bateria (1981-1983, 1984-1991)
- Davy Goldman - Bateria (1983-1984)
- Lucky Leher - Bateria (1986-1987)
- Bobby Schayer - Bateria (1991-2001)

## [edita] Discografia

### [edita] Àlbums

Any | Àlbum | Discogràfica
--- | --- | ---
1982 | How Could Hell Be Any Worse? | Epitaph
1983 | Into the Unknown | Epitaph
1988 | Suffer | Epitaph
1989 | No Control | Epitaph
1990 | Against the Grain | Epitaph
1992 | Generator | Epitaph
1993 | Recipe for Hate | Epitaph / Atlantic Records
1994 | Stranger Than Fiction | Atlantic
1996 | The Gray Race | Atlantic
1998 | No Substance | Atlantic
2000 | The New America | Atlantic
2002 | The Process of Belief | Epitaph
2004 | The Empire Strikes First | Epitaph
2007 | New Maps of Hell | Epitaph |

### [edita] EPs

- Bad Religion (1981)
- Back to the Known (1985)

### [edita] Recopilacions i grabacions en directe

- '80-'85 (1992)
- Along The way DVD/VHS (1993)
- All Ages (1995)
- Tested (1997)
- Punk Rock Songs (the Epic Years) (2002)
- Live at the Palladium DVD (2006)
- The Riot

### [edita] Cares B's

- Leaders and followers
- The dodo

## [edita] Enllaços externs

- Pàgina web oficial de Bad Religion(anglès)

Obtingut de "http://ca.wikipedia.org../../../b/a/d/Bad_Religion_627f.html"

Categories: Grups de música punk | Grups de música de Los Angeles

##### Views

- Article
- Discussió
- Revisió actual

##### Cerca

##### En altres llengües

- Български
- Česky
- Kaszëbsczi
- Dansk
- Deutsch
- English
- Español
- Suomi
- Français
- Galego
- עברית
- Magyar
- Bahasa Indonesia
- Íslenska
- Italiano
- 日本語
- 한국어
- Nederlands
- ‪Norsk (bokmål)‬
- Polski
- Português
- Русский
- Simple English
- Slovenčina
- Српски / Srpski
- Svenska
- Türkçe